«ԻՆՔՆԻՇԽԱՆ ՀԱՅԱՍՏԱՆ» ԿՈՒՍԱԿՑՈՒԹՅԱՆ

ԾՐԱԳՐԻ ՆԱԽԱԳԻԾ

Ընդհանուր դրույթներ

«Ինքնիշխան Հայաստան» կուսակցության նպատակն է ամրապնդել Հայաստանի Հանրապետության ինքնիշխանությունը, զարգացնել ժողովրդավարական ինստիտուտները, հաստատել հանրային համերաշխություն, արդիականացնել և հզորացնել բանակը, համայն հայության մտավոր, նյութական և մշակութային ներուժը համախմբել հանուն Հայաստանի Հանրապետության զարգացման՝ հասնելու համար Հայաստանի Հանրապետության յուրաքանչյուր քաղաքացու ազատության, անվտանգության եւ բարօրության լիարժեք ապահովմանը։

«ԻՆՔՆԻՇԽԱՆ ՀԱՅԱՍՏԱՆ» ԿՈՒՍԱԿՑՈՒԹՅԱՆ

ԿԱՆՈՆԱԴՐՈՒԹՅԱՆ ՆԱԽԱԳԻԾ

Ընդհանուր դրույթներ

1. «Ինքնիշխան Հայաստան» կուսակցությունը քաղաքական միավորում է, որն իր գործունեությունն իրականացնում է անդամության կամավորության, անդամների իրավահավասարության և օրինականության հիման վրա։
2. Կուսակցության իրավաբանական հասցեն` ք. Երևան, Կոնդի —, բնակարան —:
3. «Ինքնիշխան Հայաստան» կուսակցությունն իր գործունեությամբ նպաստելու է Հայաստանի ինքնիշխանության ամրապնդմանը, ՀՀ քաղաքացիների ֆիզիկական և սոցիալական անվտանգության, իրավունքների եւ ազատությունների ապահովմանը, պետականության հիմքերի ամրացմանը, իրավունքի և օրենքի գերակայությանը, ինչպես նաև կոռուպցիայից զերծ և արդյունավետ կառավարման համակարգի ներդրմանը։